Månedsbrev

August 2023

|  |
| --- |
| Velkommen til nytt barnehageår,  og ikke minst til en helt ny avdeling!  Håper dere alle har hatt en fin sommer, og ferie til tross for at været ikke har vist seg fra sin beste side..  Dette månedsbrevet blir mer et infobrev til dere foreldre, da dette er en helt ny avdeling. |

**Personalet dette barnehageåret……**

Personalet på avdelingen er Hege, Morten og Nori

Hege har jobbet i barnehagen i 10 år og er utdannet barnehagelærer, hun har jobbet i Lassamyra siden 2015 og da primært på storbarnsavdeling. Hun kommer tilbake fra foreldrepermisjon mandag 4. septemper og vil da være pedagogisk leder på avdelingen.

Morten kommer fra Skilpadde-avdelingen, han har lang fartstid og erfaring fra barnehage/sfo han begynte her i Lassamyra i 2015.

Jeg (Nori) har jobbet i Lassamyra siden 2014, hvor jeg har jobbet alle år på Dinosaurene (3-6år), jeg startet utdanningen min som barnehagelærer i 2020 og er ferdig utdannet 2024, av den grunn kommer jeg til å jobbe i en 60% stilling hele dette barnehageåret (mandag, tirsdag og fredag). Jeg er pedagogisk leder frem til Hege er tilbake fra permisjon.

**Navn på avdelingen….**

Vi kommer til å sette et navn på avdelingen i løpet av den første uka. Her kommer det til å bli avholdt et ordentlig demokratisk valg. Barna skal få lov til å komme med egne forslag, alle forslagene vil bli nedskrevet og av disse vil det komme 3 navn i utslagsrunden. På torsdag/fredag vil det bli avholdt et offisielt valg, hvor alle barn kan legge sin stemmeseddel i stemmeurnen. Det navnet som får flest stemmer vinner. 😊

**Barnegruppa…**

Barnegruppen i år består av 11 barn.

Charlotte, Espen, Eva, Ezra, Jakob og Villas kommer fra Dinosaur-avdelingen og Liam, Ludvig, Ronja

og Wilhelm begynner fra Krokodille-avdelingen. Vi er også så heldig og får inn en jente som heter Lara fra en ekstern barnehage.

Vi ønsker alle barn og foreldre hjertelig velkommen til ny avdeling!

**Dagsplanen**

07.15: Barnehagen åpner

08.15-08.45: Felles frokost

09.15: Morgensamling

09.45: Planlagte aktiviteter/tur

11.15 Lunsj

12.00 utelek

14.00 Fruktmåltid

14.30 utelek/innelek

(Dette er ca. tider)

Denne dagsplanen er ikke noe stor endring av det barna kjenner til fra sine tidligere avdelinger, den største endringen dog vil være at vi kommer til å ha en felles frokost fra 08.15 – 08.45. Dette gjør vi på grunn av at vi kommer til å spise måltidene våre inne på avdelingen og da får til en bedre mat-ro for de som skal spise frokost. En annen positiv sideeffekt av dette er at ingen spiser frokost alene 😊 og vi har gode samtaler rundt spisebordet.

**Denne måneden**

Hovedfokuset vårt er å bli kjent med hverandre og rommet. Vi ønsker å skape en rolig og trygg start for barna. Vi tar aktiviteter/turer spontant.

Det er viktig at vi bruker tid på å bli kjent med både barn og voksne, slik at vi etter hvert kan legge planer ut i fra barnas behov.

**Rommet og Garderobe…**

Rommet har fått seg en liten oppgradering i sommer, hvor alle vegger har blitt nymalt, vi mangler fortsatt en del leker og utstyr men dette har blitt bestilt inn for en stund siden, så det er nok rett rundt hjørnet.

Alle barn har fått sin plass i den store fellesgarderoben, noen av plassene mangler bilde dette fordi jeg ikke fant fotograf-bildene til disse barna. Hvis dere har et ekstra liggende hjemme så er det fint om dere tar det med, hvis ikke så lager vi nye bilder her i barnehagen.

Vi skal prøve å få tak i nye knagger til grovgarderoben, slik at barna kan henge i fra seg dress og regntøy i grovgarderoben.

**Svømmekurs…**

Vi er så heldig og fått tildelt svømmekurs for barna. Oppstart er Tirsdag 22. august i bassenget på Eiganse skole. Det blir 7 kursdager a 40 minutter, det vil si fra og med uke 34 til og med uke 40.

Svømmingen begynner 13:15 og varer til 13:55, så vil kommer til å være tilbake i barnehagen ca. 14:45. Hvis dere ønsker å hente tidligere den dagen så er det mulig å hente direkte på Eiganes skole ca. 14:15.

Av utstyr trenger barna **badedrakt**/-**bukse**, **håndkle** og **såpe**, det er påbudt med badehette, men dette vil barna få utlevert ved ankomst første kursdag. De som ønsker kan også ta med seg svømmebriller.

**Viktige datoer denne måneden…**

16. august – Planleggingsdag , barnehagen stengt

22. august – Oppstart svømmekurs

**Øvrig info**

Avdelingen sitt nummer er **45739535.** Bruk dette nummeret hvis dere skal melde fravær av barn eller har øvrige beskjeder til barnehagen.

Lurer dere på noe så må dere ikke nøle med å ta kontakt med meg:

Arbnor.ramaj@stavanger.kommune.no